**Приети сигнали по „Зеления телефон” и електронна поща в РИОСВ - Враца за**

**ОКТОМВРИ 2016 година**

|  |  |  |  |  |  |
| --- | --- | --- | --- | --- | --- |
| **№** | **Дата** | **Постъпил сигнал** | **Сигнал** | **Отговорна институция** | **Предприети действия** |
| 1. | 02.10.2016г. | Сигнал на „дежурен телефон“, на РИОСВ – Враца, получен от тел. 112 | Сигнал постъпил на „дежурен телефон“ в РИОСВ- Враца, за силен шум и дим в частен имот в с. Търнава от цех за производство на найлон. | РИОСВ-Враца | Извършена е незабавна проверка, при която е констатирано, че в частен жилищен имот до имота на жалбоподателя се извършва преработка на отпадъчна пластмаса и отпадъци от полиетиленови торбички и чували в гранулат, без необходимите документи и разрешителни. Помещението е оборудвано с 2 бр. мелници, сепарираща вана, винтова преса, линия за щрангово гранулиране, циклон и смесител. Констатирано е наличие на около 1000 кг. отпадъчна пластмаса и полиетиленови торбички подготвени за преработка и около 400 кг. гранулат. Дадено е предписание за незабавно преустановяване на дейността. На нарушителя е изпратена покана за съставяне на АУАН. |
| 2. | 05.10.2016г. | Сигнал постъпил по електронна поща в РИОСВ – Враца | Сигнал постъпил по електронна поща в РИОСВ – Враца от Областен управител на Област Враца за нерегламентирано изпускане на отпадъчни води в река Лева | РИОСВ-Враца;  Община Враца;  РЗИ-Враца;  „ВиК“ ООД, гр. Враца | Във връзка със сигнал, постъпил в РИОСВ-Враца, относно замърсяване на река Лева с отпадъчни води, в участъка от „Червения площад“ до „Табашкия мост“, гр. Враца, комисия включваща представители на РИОСВ-Враца, Община Враца, ЗИП „Воден цикъл“ към Община Враца, РЗИ-Враца, „ВиК“ ООД-Враца и Областна администрация Враца извърши проверка на място.  Извършен е оглед на река Лева в горецитирания участък, при който е констатирано наличие на бетонова тръба от която изтича към реката вода с неустановен произход. Тръбата се намира на около 500 м. след „Дома на туриста“ по посока „Табашкия мост“, от лявата страна на реката. Констатирано е, че тръбата не е част от канализационната система експлоатирана от „ВиК“–Враца. Поради лошите метеорологични условия, в момента на проверката не се установи произхода на водата и тръбата от която изтича.  Във връзка с гореизложеното бе взето решение, при подходящи метеорологични условия „ВиК“-Враца с техника да извърши обследване на обстоятелствата относно произхода и законността на констатираното заустване, за което комисията да бъде уведомена за предприемане на последващи действия. |
| 3. | 11.10.2016г. | Сигнал на „зеления телефон“ в РИОСВ - Враца | Сигнал постъпили на „зеления телефон“ в РИОСВ- Враца, за изкопни дейности при МВЕЦ „Луна“ в землището на с. Ботуня, общ. Криводол. | РИОСВ-Враца. | Извършена е незабавна проверка на Защитена зона „Билерниците“, в района на МВЕЦ „Луна“. Обходен е района от с. Ботуня до МВЕЦ „Луна“ по поречието на река Ботуня. Никъде не са констатирани изкопни дейности или следи от такива, както и присъствие на техника. Проверката е извършена в присъствието на кмета на населеното място, който не е потвърдил достоверността на сигнала. Същият е неоснователен. |
| 4. | 12.10.2016г. | Сигнал на „зеления телефон“ в РИОСВ - Враца | Сигнал постъпили на „зеления телефон“ в РИОСВ- Враца за изхвърлени отпадъци от ремонт на пътната мрежа в с. Михайлово. | Община Хайредин | Сигналът е препратен по компетентност за извършване на проверка и предприемане на действия от Община Хайредин. |
| 5. | 13.10.2016г. | Сигнал по електронна поща на РИОСВ – Враца | Сигнал постъпил по електронна поща в РИОСВ-Враца за задушлива миризма на изгоряло с вкус на горчивина, в центъра на гр. Враца до 7 часа сутринта. | РИОСВ-Враца | След получаване на сигнала от експерти на РИОСВ-Враца е извършена проверка в централна градска част. Проведени са разговори с живущи в района, при които не е потвърден сигнал за мирис на изгоряло.  В централна градска част, както и около нея няма предприятия, източници на организирани и/или неорганизирани емисии, изпускани в атмосферния въздух |
| 6. | 14.10.2016г. | Сигнал на „зеления телефон“ в РИОСВ – Враца | Сигнал постъпил на „зеления телефон“ в РИОСВ- Враца за нерегламентирано извършвате на дейности по преработка на отпадъци от полиетиленови торбички и чували. | РИОСВ-Враца | Сигнал, получен на „зеления телефон“ в РИОСВ-Враца, относно нерегламентирано извършване на дейност по преработка на отпадъци от полиетиленови торбички и чували в частен имот ул. „Грезнишка“ №28, с. Търнава, общ. Бяла Слатина, обл. Враца. Констатирано е, че в пристройка от метална конструкция в горепосочения имот е оборудвана с 2 бр. мелници, сепарираща вана, винтова преса, линия за щрангово гранулиране, циклон и смесител, с които физическо лице извършва преработка на отпадъци от полиетиленови торбички и чували в гранулат. Констатирано е наличие на складирани бали от отпадъчни полиетиленови торбички и чували около 500 кг. подготвени за преработка и около 400 кг. млянка.  На нарушителя е съставен АУАН, за извършване на дейността без за това да е информирана РИОСВ-Враца на най-ранен етап, съгласно изискванията на чл. 95, ал. 1 от Закон за опазване на околната среда (ЗООС).  Дадено предписание веднага да преустанови дейност и складираните количества отпадъци от полиетиленови торбички и чували да се предадат на фирми, притежаващи Разрешително по ЗУО, за което да се представи документ в РИОСВ-Враца. |